ગયા મહિને થયેલા કમોસમી વરસાદ અને કરાના તોફાનને પગલે દેશના ઉત્તરીય અને મધ્યના રાજ્યોની આશરે ૧૧ મિલિયન હેક્ટર જમીનમાં લેવાયેલા રવિ પાકને સૌથી વધારે નુકસાન થયું છે. તાજેતરમાં જ વડાપ્રધાન નરેન્દ્ર મોદીએ નુકસાન પામેલા ખેડૂતોને ઊંચુ વળતર આપવાની જાહેરાત કરી હતી. આ દરમિયાન વડાપ્રધાને કૃષિ લોનના નીતિનિયમો વધારે હળવા કરવા મુદ્દે પણ બેંકોને પૂછપરછ કરી હતી. એવી જ રીતે, વીમા કંપનીઓને ખેડૂતોના દાવા ઝડપથી પૂરા કરવાની પણ વડાપ્રધાને સૂચના આપી હતી.